open-index/open-wikipedia-markdown huggingface dataset:
Bremløvvikler

**Bremløvvikler** (*Apotomis demissana*) er en sommerfugl i gruppen av viklere (Tortricidae).

## Utseende
En middelsstor (vingespenn 15-18 millimeter), grå vikler. Forvingens indre del er ensfarget grå, nesten uten brunskjær. Nær vingespissen er det et bredt, uregelmessig, hvitt tverrbånd med diffuse kanter. Vingespissen er grå. Bakvingen er grå med mørkere ytterkant.

## Levevis
Det er en nordlig art som finnes på snaufjell og tundra. Larvene lever på viere (*Salix* spp.) med hårete blader.

## Utbredelse
Arten finnes i det nordlige Fennoskandia og det nordlige Russland, inkludert den asiatiske delen.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Apotomis]]*
******** **bremløvvikler**, *Apotomis demissana* (Kennel, 1901)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/apotomis_demissana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364188

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Anastasija Davydova

**Anastasija Semjonovna Davydova** (russisk: Анастасия Семёновна Давыдова; født 2. februar 1983 i Moskva) er en russisk synkronsvømmer som deltok i de olympiske leker 2004 i Athen og 2008 i Beijing.
 
Davydova ble olympisk mester i synkronsvømming to ganger under Sommer-OL 2004 i Athen. Sammen med Anastasija Jermakova vant hun konkurransen i duett, og hun var også med på det russiske laget som vant lagkonkurransen foran Japan og USA. De andre på laget var Olga Brusnikina, Anastasija Jermakova, Elvira Khasjanova, Jelena Azarova, Maria Kisseleva, Olga Novoksjtsjenova og Anna Sjorina.

Fire år senere, under Sommer-OL 2008 i Beijing, vant hun også to gullmedaljer, i duett og i lag. Duett sammen med Anastasija Jermakova og lagkonkurransen sammen med Anastasija Jermakova, Olga Kuzhela, Anna Sjorina, Svetlana Romasjina, Jelena Ovtsjinnikova, Elvira Khasjanova, Maria Gromova og Natalija Isjtsjenko.

Under Sommer-OL 2012 i London vant hun sin femte olympiske gullmedalje med det russiske laget som vant lagkonkurransen foran og Kina og Spania. De andre på laget var Marija Gromova, Natalja Isjtsjenko, Elvira Khasianova, Aleksandra Patskevitsj, Svetlana Romasjina, Daria Korobova og Alla Sjisjkina.

## OL-medaljer
*  2004  Athen -  **Gull** i synkronsvømming duett  Russland
*  2004  Athen -  **Gull** i synkronsvømming lag  Russland
*  2008  Beijing -  **Gull** i synkronsvømming duett  Russland
*  2008  Beijing -  **Gull** i synkronsvømming lag  Russland
*  2012  London -  **Gull** i synkronsvømming lag  Russland

## Eksterne lenker
*
Mørk løvvikler

**Mørk løvvikler** (*Apotomis sauciana*) er en sommerfugl i gruppen av viklere (Tortricidae).

## Utseende
En middelsstor (vingespenn 13-18 millimeter), ganske mørk vikler. Forvingen er noe avrundet og mørkt gråbrunt spraglete. I den indre delen er det et oppbrutt, hvitt tverrbånd, nær vingespissen et middels bredt, uregelmessig hvitt tverrbånd, selve spissen er mørk. Bakvingen er gråbrun.

## Levevis
Arten finnes på heier. Larvene utvikler seg på skudd av blåbær (*Vaccinium myrtillus*) og melbær (*Arctostaphylos uva-ursi*). De voksne sommerfuglene flyr fra juni til august.

## Utbredelse
Den er utbredt over hele Europa (bortsett fra Island og Den iberiske halvøya) og i det nordlige Asia.
I Norge finnes den i Sør-Norge, men også i Øst-Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Apotomis]]*
******** **mørk løvvikler**, *Apotomis sauciana* (Frölich, 1828)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: Apotomis sauciana  (Insecta: Lepidoptera: Tortricidae)
* *Apotomis sauciana* på UK Moths: Apotomis sauciana - UKMoths
* Fauna Europaea, utbredelsesdatabase for europeiske dyr: Fauna Europaea : Taxon Details

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Harald Lander

**Harald Alfred Bernhardt Stevnsborg Lander** (født 25. februar 1905 i København, død 14. september 1971 samme sted) var en dansk ballettmester og koreograf. Fra 1932 til 1951 var han sjef for Den Kongelige Ballet. Derfra ble han avskjediget etter en kontroversiell og meget omtalt sak, som involverte blant annet kolleger og den konservative undervisningsminister Flemming Hvidberg. Siden skapte Lander seg en karrière som ballettsjef i Paris. Lander var gift med Margot Lander og siden Toni Lander.

Som koreograf skapte han i 1947 *[[Etudes]]* med musikk av Knudåge Riisager, verket ble i 2006 tatt inn i Danmarks kulturkanon.

## Utmerkelser
Lander ble ridder av Dannebrogordenen i 1938, fikk Dannebrogordenens hederstegn i 1948 og mottok medaljen Ingenio et arti i 1969.

## Referanser
Hils til dem der hjemme (album)

***Hils til dem der hjemme*** er et musikkalbum med Lindesnes trekkspillklubb, utgitt i 1994.

Albumet er trekkspillklubbens tredje utgivelse. Det er spilt inn hos Gimlekollen Studio i Kristiansand.

På omslaget står følgende tekst:*– Hils til dem der hjemme:* Denne melodien er en av de mest populære blant utvandrede nordmenn og deres etterkommere i USA. For oss i Lindesnes Trekkspillklubb har det vært en fin opplevelse å se og høre at vårt kjære Norge fortsatt lever i hjertene på de som utvandret og deres etterkommere. Coverbildene er fra Norwegian Christian Home i Brooklyn i oktober 1993. 100 år gamle Marie Johannessen, opprinnelig fra Kristiansand, synger nevnte melodi sammen med Kåre Ellefsen fra Lindesnes.

## Sporliste

# «Christianiavalsen» 3:50 (G. Eriksen)
# «Polka fra Krødsherad» 2:18 (Trad.)
# «Lohnesangen» 4:30 (T. Mørkesdal)
# «Wiggen» 2:55 (R. Wigg)
# «Hopp og sprett» 1:45 (O.J. Lindland)
# Norske allsanger - Potpurri 4:20
## «Syng, syng og vær glad» (Trad.)
## «For ut på Nøtterø» (Willak/Kaas/Lon Gog)
## «Måkeskjærvals» (Almquist/Wahlberg)
## «Det blir atter sol og sommer» (Sauer/Woolsey)
## «Kostervalsen» (Svenning/Hellstrøm)
## «Bestefarvalsen» (Trad. etter Elisi Paul)
## «En sjømann elsker havets våg» (M. G. A. Linnborg)
# «Håkons OL-marsj» 2:52 (H. Jorveit)
# «Vriompeisen» 2:25 (L. Teigen)
# «Lappland» 3:17 (L. Green)
# «Hils til dem der hjemme» 3:46 (Bronstrup/Wørfing)
# «Masurka» 1:27 (Trad. etter Emanuel Louen)
# «Setesdølen» 2:30 (Trad.)
# «Astrids vals» 2:35 (A. Sandvik)
# «Polkan går» 2:22 (Nymar/Rydberg)
# Amerikanske allsanger - Potpurri 4:30
## «On top of old smoky» (Trad.)
## «Que sera sera» (Livingstone/Evans)
## «Daisy, Daisy (Sørland, Sørland)» (Trad.)
## «My bonnie is over the ocean» (H. J. Fuller)
# «Gubben og gumman» 2:05 (Trad.)
# «O, store Gud» 3:45 (Boberg/Andersen)

## Medvirkende

### Musikere

* Lindesnes Trekkspillklubb
* Asbjørn Sandvik – vokal
* Hans Vallenes – vokal
* Jan Engervik – vokal
* Ole Skarning – vokal
* Togny Monan – vokal
* Arne Vigeland – gitarer, musikalsk leder
* Ole Haaland – dirigent

### Andre

* Thor Einar Ribe – tekniker

## Referanser
Nordisk mesterskap i fotball

**Nordisk mesterskap i fotball** var en internasjonal fotballturnering mellom de ulike nordiske lands herrelandslag. Den første turneringen fant sted i perioden 1924–28, men det var bare ,  og  som deltok.  ble med fra den andre turneringen. I den siste turneringen spilt i 2000–01, deltok også  og .

## Historie
Turneringen kom i stand etter et dansk initiativ i 1920, som erstatning for en utløpt avtale (1919) mellom Danmarks fotballforbund (DBU), Norges Fotballforbund (NFF) og Sveriges fotballforbund (SvFF) som slo fast at de tre landenes herrelandslag skulle spille to årlige kamper mot hverandre. Idéen ble ikke realisert før i 1924 i forbindelse med det danske fotballforbundets 35-årsjubileum. DBU sto som arrangør av turneringen som besto av en gruppe, hvor lagene møtte hverandre fem ganger, tilsammen ti kamper per lag. DBU sto også for premien, et trofé som Danmark selv vant når turneringen ble avsluttet i 1928.

Den andre turneringen ble arrangert av SvFF som feiret sitt 25-årsjubileum. Denne gangen ble også det finske fotballforbundet (SPF) invitert. Det ble også bestemt at turneringen skulle gå over 4 år, hvert lag skulle spille 12 kamper, 4 kamper mot hver enkelt motstander, 2 på hjemmebane og 2 på bortebane. Den andre turneringen ble vunnet av Norge. De neste ni mesterskap, i perioden 1933 til 1977, ble totalt dominert av Sverige som vant alle ni. Den fjerde turneringen ble avbrutt av 2. verdenskrig og ble derfor spilt over 11 år, fra 1937 til 1947.

Turneringen ble populær etter krigen og var viktig i forberedelsene til større turneringer, slik som VM i fotball og Sommer-OL. Turneringen mistet sin betydning i løpet av 70-tallet, delvis fordi det økte antall kamper mot andre motstandere, men også fordi turneringene på 70- og 80-tallet varierte i form og varighet. Den siste kampen i turneringen 1981–83 mellom Sverige og Norge ble ikke engang spilt, siden Danmark allerede hadde vunnet.

En engangsutgave av turneringen ble spilt i 2000&ndash;01. Her ble også Island og Færøyene invitert med. Noen av kampene ble spilt i løpet av en felles treningsleir på La Manga i Spania, resten ble spilt hjemme, noen i innendørsarenaer. En kamp mellom Norge og Færøyene ble aldri spilt.

## Resultater

## Litteratur
*

## Kilder
*

## Eksterne lenker
* Nordiske mesterskap i fotball – Rec.Sport.Soccer Statistics Foundation
Spiller opp – US Tour med vigelandsvalsen

***Spiller opp &ndash; US Tour med vigelandsvalsen*** er et musikkalbum med Lindesnes trekkspillklubb, utgitt i 1993. Dette er bandets debutalbum.

## Sporliste

# «Vigalandsvalsen»
# «This Land Is Your Land»
# «Remerosa»
# «Minner fra Spangreid»
# «Livet i Finnskogen»
# «Nidelven»
# «Green, Green Grass of Home»
# «Han skal åpne perleporten»
# «Lindesnesvalsen»
# «Aloa oe»
# «Vigmostasangen»
# «Amazing Grace»
# «Audnavalsen»
# «Trønderbrua»
# «Spangreidsangen»
# «Der hvor roser aldri dør»
# «Audnedalen»
# «I en måneskinnsnatt»
# «Drømmen om Elin»
# «Sørlands St. Hans»
# «Gladan»
# «Vigelandsvalsen»
# «Sætergalloppen»

## Kilder
Reidar Bjørn-Larsen

**Reidar Bjørn-Larsen** (også kjent som «Streken») (1921–2013) var en norsk politietterforsker og leder av Kripos 1978–1981. Han var involvert i etterforskningen av en rekke omtalte kriminalsaker i Norge, deriblant Granatmannen, Apenes-drapet og Hadelandsdrapene. Han var aktiv i motstandsbevegelsen under andre verdenskrig. 

Bjørn-Larsen vokste opp på Tåsen i Oslo. Han fullførte handelsgymnas på slutten av 1930-årene og like etter det begynte han som landbrukslærling. Yrkeskarrieren ble avbrutt på grunn av krigen. I 1941 vervet han seg til den illegale pressen og senere på året ble han rekruttert til Milorg, og fra 1944 og til frigjøringen, lå han fast på «skauen». 

Høsten 1945 begynte han i politiet i Oslo, først ved landssvikeravdelingen (hvor han avhørte hundrevis av landssvikere og noen SS-folk), siden ordensavdelingen, fremmedavdelingen og deretter 10 år ved overvåkningsavdelingen. De neste seks årene var han ved kriminalavdelingen i Oslo, og i 1967 begynte han som førstebetjent ved Kripos. I 1972 ble han lærer ved Politiskolen og var der til han i 1975 returnerte til E-avdelingen i Kripos. I 1978 ble han utnevnt til leder for samme avdeling. Han pensjonerte seg fra politiet i april 1981, men avsluttet ikke yrkeslivet helt. Fra 1982 til 1989 var han vaktsjef ved Norges ambassade i Moskva.

Hans var bror til oppfinner Knut Bjørn-Larsen (f. 1923, d. 2007) som flyttet til USA i 1946.

## Referanser
Live fra Den Norske Opera & Ballett

***Live fra Den Norske Opera & Ballett*** er et konsertalbum med Lindesnes trekkspillklubb, utgitt den 3. januar .

## Sporliste
# «Livet i Finskogan»
# «Den siste Mohikaner»
# «Der fotlandsfossen bruser»
# «Svensk snoa»
# «Sei inte nej»
# «Have I Told You Lately»
# «Avestadfossens brus»
# «Are You Lonesome Tonight»
# «In the Mood/Guitar Boogie»
# «Haugesundsvalsen»
# «Frolandssvingen»
# «Karl Philips»

## Referanser


## Eksterne lenker
*
Kirsten Salberg

**Kirsten Salberg** (født Kirsten Slora, 1947) er en norsk tidligere sportsdanser. Sammen med sin ektemann Espen Salberg var hun den første nordmann som hevdet seg i internasjonal sportsdans. Ekteparet ble verdensmestere i latinamerikanske danser for amatører i 1976, og som profesjonelle ble de verdensmestere i 1982 og 1983.

## Referanser


## Eksterne lenker
*
Flemming Flindt

**Flemming Ole Flindt** (1936–2009) var en dansk ballettmester, ballettdanser og koreograf. Han var utdannet på Det Kongelige Teaters ballettskole og i Paris. Han ble engasjert til Det Kongelige Teater, og endte sin dansekarriere som solodanser samme sted med en rekke gjesteopptredener på store utenlandske scener.

I perioden 1966-1978 var han ballettmester ved Det Kongelige Teaters ballett, og blant hans oppsetninger i den perioden vakte især balletten *[[Dødens Triumf]]* fra 1972 stor oppmerksomhet.  I den opptrådte det i visse scener nakne dansere, herunder ballettmesteren selv og hans daværende kone, Vivi Flindt, mens rockgruppen Savage Rose laget musikken til den. Balletten ble en stor suksess liksom flere av hans andre oppsetninger i perioden. I 1978 dannet han sitt eget ballettkompani som hadde premiere med *[[Salome (ballett)|Salome]]*. Få år senere ble Flemming Flindt ansatt som ballettmester ved balletten i Dallas, USA. Senere fungerte han som frilans koreograf, innen han i 1991 vendte tilbake til Det Kongelige Teater.

Hans ballett *Enetime* fra 1963 etter Eugène Ionescos skuespill av samme navn og musikk av Georges Delerue er tatt opp i Den danske kulturkanonen under scenekunst.

Flindt ble utnevnt til ridder av Dannebrogordenen i 1967, ridder av 1. klasse i 1977. Han er begravet på Frederiksberg Ældre Kirkegård.

## Referanser

 

 


## Eksterne lenker
*
Thorvald Aagaard

**Hans Thorvald Aagaard** (født 8. juni 1877 på Rolfstedgaard i Rolsted på Fyn, død 22. mars 1937 i Ringe) var en dansk fiolinist, komponist, organist og høyskolelærer.

## Biografi
Han begynte på Askov højskole i 1896 og studerte fiolin i København med Carl Nielsen fra 1898 før han ble tatt opp på Det Kongelige Danske Musikkonservatorium, hvor han gikk fra 1900 til 1902. Siden fortsatte han privatstudiene med Carl Nielsen i kontrapunkt og komposisjon og supplerte dem med timer i musikkhistorie hos Thomas Laub. I 1905 ble han organist i Ryslinge nær Odense. Her var han også lærer på Ryslinge højskole fra samme år, og fra 1907 ledet han amatørorkesteret Fynske musikanter.

Sammen med Carl Nielsen, Oluf Ring og Thomas Laub regnes Thorvald Aagaard for en av fornyerne av den danske folkelige sangen.

## Sanger
Han skrev melodiene til flere av tidens folkelige sanger, blant andre sanger av Jeppe Aakjær. Det er sagt at han skrev rundt 400 sanger. Noen av disse er
* *Han kommer med sommer, han kommer med sol* (Jeppe Aakjær)
* *Her har jeg stået i tusinde år* (Jeppe Aakjær)
* *Jeg lagde min Gaard i den rygende Blæst* (Jeppe Aakjær)
* *Jeg ser de bøgelyse Øer* (L.C. Nielsen) er tatt opp i Danmarks kulturkanon.
* *Lovsynger Herren* (N.F.S. Grundtvig)
* *Sneflokke komme vrimlende* (Jeppe Aakjær)
* *Sorgløst kan vi ej synge dit Navn* (Valdemar Rørdam),
* *Spurven sidder stum bag Kvist* (Jeppe Aakjær)

## Utgivelser
* *Melodier til «Sangbog for Skolen og Hjemmet»* 1911
* *Ni viser til tekst av [[Jeppe Aakjær]]* 1920
* *Folkehøjskolens Melodibog 1922 sammen med Thomas Laub, Carl Nielsen og Oluf Ring. Flere opplag.
* *25 præludier* 1930
* *Tyve gamle danske Sange af N. F. S. Grundtvig* 1931,
* *En Snes folkelige Sange og Viser* 1932
* *26 præludier opus 5* 1932
* *Violinskole* 1933
* *40 Melodier til bibelhistoriske Sange* 1934
* *30 Salmemelodier til Salmebog for Valgmenigheder og Frimenigheder* 1936 sammen med Oluf Ring.

== Referanser ==
<references>
 
</references>

== Kilder ==
* Artikkel om Thorvald Aagaard i John Henderson: *A Directory of Composers for organ*, second edition, 1999 ISBN 0952805014 side 1

== Eksterne lenker ==
* 
* 
* [http://www.denstoredanske.dk/Dansk_Biografisk_Leksikon/Kunst_og_kultur/Musik/Komponist/Thorvald_Aagaard?highlight=Thorvald%20Aagaard Om Thorvald Aagaard i Store Danske Leksikon]
* [https://web.archive.org/web/20121210222656/http://www.komponistforeningen.dk/node/2559 Om Hans Thorvald Aagaard hos Dansk komponistforening]
* [http://www.gravsted.dk/person.php?navn=thorvaldaagaard Om Thorvald Aagaard hos gravsted.dk]
* [http://www.kb.dk/da/nb/tema/fokus/mdrsang/januar.html Om sangen *Sneflokke komme vrimlende* hos Det kongelige bibliotek]
* [http://www.kb.dk/export/sites/kb_dk/da/nb/nyheder/mta/sang_pdf/nordovst.pdf Sangen *Sneflokke komme vrimlende'' med noter]
Jeg er så glad hver julekveld (album)

***Jeg er så glad hver julekveld*** er et musikkalbum med Lindesnes trekkspillklubb, utgitt i 2007.

## Sporliste
# «Jeg er så glad hver julekveld»
# «Musevisa»
# «Mary's Boy Child»
# «Pappa jeg er trett av leken»
# «Bjelleklang»
# «Jularbos julevals»
# «Julekveldvise»
# «Julekveld på Hawaii»
# «Sørensens reinlender»
# «Glade jul»
# «På låven sitter nissen»
# «Når lysene tennes der hjemme»

## Referanser


## Eksterne lenker
*
Krem Nasjonal

***Krem Nasjonal*** var et norsk gameshow og barneprogram som gikk på NRK1 og NRK Super fra 2009 til 2010. Programmet var først og fremst, for barn i alderen 8–12 år. Programlederne var Erik Solbakken sammen med Signe Landsverk Holst og Magnus Armando Milanao. I hvert program fikk de besøk av en gjest eller flere, i form av en gruppe, i tillegg til to andre gjester som var med i konkurransen *Hermegåsa*, som var et fast innslag i andre og tredje sesong.

## Faste innslag
### Steinansikt
**Steinansikt** var en konkurranse som var med på programmene i 1. sesong. Tre publikummere ble valgt ut til å være med i konkurransen. I første runde kom en gjest, ofte komiker, og skulle prøve å få deltakerne til å le. Den som lo først, røk ut. De to gjenstående var videre til finalen. I finalen kom *kilemannen*, spilt av Erik Solbakken, og skulle kile deltakerne til en av de lo. Den som da ikke lo eller lo sist, vant.

### Hermegåsa
**Hermegåsa** er den konkurransen som erstattet *Steinansikt* i sesong 2 og 3. I denne konkurransen kommer to kjente personer og velger en person fra publikum, hver. Dette blir da lagene i konkurransen. Konkurransen går ut på å herme etter klipp og dans. Laget med mest poeng vinner.

### Ares AFV-blogg
**Ares AFV-blogg** var et fast innslag i programmet i sesong 1. Are, som var hovedpersonen, ble spilt av Erik Solbakken. Ares store drøm var å bli den første nordmannen som kom på det amerikanske programmet America’s Funniest Home Videos (AFV).

### Hanna fra Tana
**Hanna fra Tana** er et innslag som begynte i sesong 2, den er en parodi på serien Hannah Montana. Læreren Terje, spilt av Erik Solbakken, drømmer om å bli popstjerne. Under en lokal talentkonkurranse kler han seg ut som artisten Hanna fra Tana. Også med i serien er Hallvard Holmen, kjent fra serien Himmelblå, som en ivrig journalist. Bjørn Sundquist spiller rollen som rektor på skolen.

### Gatekampen
**Gatekampen** er en konkurranse mellom programlederne Signe og Magnus, som helt siden starten har vært et fast innslag i programmet. Konkurransen foregår ute i Oslos gater med skjult kamera. Et eksempel på en konkurranse i gatekampen var da de skulle få en person til se lengst mulig, etter noe som ikke fantes.

## Referanser


## Eksterne lenker
*
Olga Brusnikina

**Olga Aleksandrovna Brusnikina** (russisk: Ольга Александровна Брусникина; født 8. november 1978 i Moskva) er en russisk synkronsvømmer som deltok i de olympiske leker 1996 i Atlanta, 2000 i Sydney og 2004 i Athen 
 
Brusnikina ble olympisk mester i synkronsvømming to ganger under Sommer-OL 2000 i Sydney. Sammen med Maria Kisseleva vant hun konkurransen i duett, og hun var også med på det russiske laget som vant lagkonkurransen foran Japan og Canada. De andre på laget var Marija Kiseljova, Jelena Antonova, Olga Novoksjtsjenova, Irina Persjina, Julija Vasiljeva, Olga Vasiukova, Jelena Azarova og Jelena Soja.

Fire år senere, under Sommer-OL 2004 i Aten, vant hun en gullmedalje i lagkonkurransen sammen med Olga Novoksjtsjenova, Anastasija Davydova, Anastasija Jermakova, Elvira Khasjanova, Marija Kiseljova, Jelena Azarova og Anna Sjorina.

## OL-medaljer
*  2000  Sydney -  **Gull** i synkronsvømming duett  Russland
*  2000  Sydney -  **Gull** i synkronsvømming lag  Russland
*  2004  Athen -  **Gull** i synkronsvømming lag  Russland

## Referanser


## Eksterne lenker
*
Flemming Enevold

**Flemming Enevold** (født 12. februar 1952) er en dansk skuespiller, sanger og instruktør.

Han er student fra Holte Gymnasium i 1971 og ble utdannet fra danske Statens Teaterskole i 1975 og Det Kongelige Danske Musikkonservatorium. Han har medvirket i mange oppsetninger og spilte blant annet hovedrollen i musicalen *[[The Phantom of the Opera (musikal)|The Phantom of the Opera]]*. Siden 1982 har han vært gift med ballettdanserinden Linda Hindberg. Han var frem til 2006 direktør for Gladsaxe Teater og har også vært direktør for Rialto Teatret.

Flemming Enevold var formann for Kulturministeriets utvalg for scenekunst som utarbeidet en del av Danmarks kulturkanon.

## Filmografi
* *[[Nyt legetøj]]* (1977)
* *[[Når engle elsker]]* (1985)
* *[[Rejseholdet]]* (2000–2003) (episode 26)
* *[[Edderkoppen (tv-serie)|Edderkoppen]]* (2000)
* *[[Nikolaj og Julie]]* (2002–2003) (episodene 3, 4, 5, 6, 7, 8 og 9)
* *[[Aftenland]]* (2003)
* *[[Kærlighed på film]]* (2007)
* *[[Flammen og Citronen]]* (2008)
* *[[Forbrydelsen]]* (2009)
* *[[Headhunter (film)|Headhunter]]* (2009)

## Priser (utvalg)
* 1976 – Olaf Poulsens Mindelegat

## Referanser

 


## Eksterne lenker
* 
* 
*
Nordisk mesterskap i fotball 1924–28

**Nordisk mesterskap i fotball 1924&ndash;28** var det første nordiske mesterskapet i fotball som ble arrangert. Tre nordiske land deltok, ,  og . Mesterskapet ble arrangert av  Danmarks fotballforbund (DBU) som markerte sitt 35-årsjubileum. Turneringens pokal ble kalt *Jubilæumspokal*.

## Resultater
### 1924

### 1925

### 1926

### 1927

### 1928

## Tabell

## Toppscorere

## Litteratur
*
*

## Eksterne lenker
* Nordic Championships 1924-28 at Rec.Sport.Soccer Statistics Foundation
Helge Rode

**Helge Rode** (1870–1937) var en dansk dikter, forfatter og kritiker. 

## Liv og virke
### Bakgrunn
Han var sønn av høyskoleforstander Gotfred og Margrethe Rode, bror til journalisten og politikeren Ove Rode, dattersønn av politikeren Orla Lehmann. Hans mor flyttet til Norge med sine to sønner i 1879 etter farens død og giftet seg igjen med den norske skribenten og folketaleren Erik Vullum. Dermed tilbrakte Helge Rode sine ungdomsår i Norge.

Helge Rode var gift med dikteren Edith Rode og fikk fire barn, Asta, Gregers, Mikal og Ebbe. 

Helge Rode var bidragsyter og medarbeider ved bl.a. *[[Politiken]]*, *[[Illustreret Tidende]]* og *[[Berlingske Tidende]]*.

### Forfatterskap
Hans mest kjente enkeltstående verker er tekster til sangene Som en rejselysten flåde og Min pige er så lys som rav fra hans skuespill *Moderen* med musikk av Carl Nielsen, samt Du gav os de blomster, som lyste imod os med melodi av Otto Mortensen. Disse sangene finnes bl.a. i Højskolesangbogen, og sistnevnte er utvalgt til Kulturkanonen. I 1896 skrev han teksten til sangen Der er ingenting i verden så stille som sne med melodier av Sigurd Lie i 1899, Thomas Laub og Povl Hamburger.

Han er begravet på Frederiksberg ældre kirkegård.

## Referanser

 


## Litteratur
* Engberg, Hanne: *En digters historie – Helge Rode 1870-1937*, Gyldendal, 1996. ISBN 87-00-26344-3.
* Schmidt, Peter: *Dødsmotivet i Helge Rodes lyriske digtning med særligt hensyn til digtsamlingerne "Hvide Blomster" og "Ariel"* (inkl. bibliografi), Forlaget GMT, 1971. ISBN 87-87392-04-6.

## Eksterne lenker
* 
* Sanger på Wikisource

__NOTOC__
Emil Spjøtvoll

**Emil Oskar Spjøtvoll** (1940–2002) var en norsk matematiker og universitetsleder. Han var den første valgte rektor ved Norges teknisk-naturvitenskapelige universitet (NTNU), da han etterfulgte Karsten Jakobsen som hadde vært fungerende rektor under etableringen av universitetet.

Spjøtvoll ble cand.real. ved Universitetet i Oslo (UiO) 1964, og dr.philos. i 1968 ved samme lærested. Fra 1968 til 1970 var han gjestelærer ved University of California, Berkeley og University of Wisconsin i Madison. Fra 1970 til 1972 var han dosent ved UiO, og deretter professor i statistikk ved Norges landbrukshøgskole.

I 1983 flyttet han til Trondheim, der han ble instituttstyrer ved Institutt for matematiske fag ved NTH. Fra 1990 til 1992 var han prorektor ved NTH, og deretter rektor frem til NTH ble en del av det nyopprettede NTNU. Fra 1996 til han døde i 2002 var han rektor ved NTNU.

## Referanser


## Eksterne lenker
*
Karlsrud skole

**Karlsrud skole** er en barne- og ungdomsskole like ved Karlsrud sørøst i Oslo. Skolen ble etablert i 1963. 

I 1991 ble skolen lagt ned etter nedgang i folketall i området. I 1998 ble det igjen behov for skoleplasser og Karlsrud skole ble igjen åpnet for trinnene 1. til 4. Skolen gjennomgikk totalrenovering og utvidelse med ferdigstillelse i 2005. Fra høsten 2010 ble skolen utvidet med klasser fra 1. til 10. trinn. 

Karlsrud skole har Lambertseter videregående skole som nærmeste nabo. 

## Rektorer
* 2021-: Ylva Kjendsli Mikkelsen
* 2013-2021: Morten Relbo (fra Godlia skole, til grunnskoledirektør i UDE)

## Eksterne lenker
*
Kringsjå skole (Oslo)

**Kringsjå skole** er en forsterket barneskole like ved drabant- og studentbyen Kringsjå nord i Oslo. Det er klasser fra 1. til 7. trinn. Skolen har elevgrupper for barn med autisme. Siden sommeren 2016 er skolen samlokalisert med Elverhøy skole i Sognsveien.

## Rektorer
* Kathrine Larsen (2013-2017 til Vollebekk skole)
*Jannicke Eriksdatter Argren (2017- )

## Eksterne lenker
*
Laurits Christian Nielsen

**Laurits Christian Nielsen** (født 27. oktober 1871, død 11. mars 1930) var en dansk forfatter. Han er særlig kjent for sine fedrelandssanger og spesielt *Vort hjem, du danske jord*.

Nielsen arbeidet i flere år som journalist og redaktør, bl. annet i *[[Illustreret Tidende]]* og Politiken. 

Han debuterte i 1897 med diktet «Tre mænd».

«Jeg ser de bøgelyse øer» med melodi av Thorvald Aagaard er tatt opp i Danmarks kulturkanon under 12 Højskolesange.

## Referanser

 


## Kilder
* Nielsen hos Gravsted.dk
* Den store danske
Sonja Richter

**Sonja Richter** (født 1974) er en dansk skuespiller, student fra Aarhus Katedralskole, som er utdannet fra Odense Teater i 1999 og siden har hun vært knyttet til en rekke andre teatre, herunder Aveny Teatret, Betty Nansen Teatret, Østre Gasværk Teater og Det kongelige Teater. 

På TV i Danmarks radio har hun blant annet kunnet oppleves i seriene *[[Rejseholdet]]*, *[[Hotellet (TV-serie)|Hotellet]]*, *[[Forsvar (tv-serie)|Forsvar]]*, *[[Ørnen (TV-serie)|Ørnen]]* og *[[Forestillinger]]*. I 2007 mottok hun Kronprinsparrets Kulturpris. Hun er med i Søren Huss' musikkvideo til sangen «Du er» skrevet av Søren Huss til sin kjæreste, som mistet livet i en trafikkulykke. 

## Filmografi (utvalg)
### Filmer
* 2020: *[[Kruttønnen (film)|Kruttønnen]]* 
* 2019: *[[Mannen uten framtid]]* 
* 2018: *[[Vildheks]]* 
* 2017: *[[Alle for tre]]* 
* 2016: *[[Der kommer en dag]]* 
* 2014: *[[Når dyrene drømmer]]* 
* 2014: *[[Miraklet (film fra 2014)|Miraklet]]* 
* 2014: *[[The Homesman]]* 
* 2013: *[[Kvinnen i buret (film)|Kvinnen i buret]]* 
* 2011: *[[Sønner av Norge (2011)|Sønner av Norge]]* 
* 2010: *[[Kvinden der drømte om en mand]]* 
* 2008: *[[Det som ingen ved]]* 
* 2007: *[[Vikaren (film fra 2007)|Vikaren]]*
* 2006: *[[Cecilie (film)|Cecilie]]* 
* 2005: *[[Opbrud (film fra 2005)|Opbrud]]*
* 2004: *[[Forbrydelser]]*
* 2003: *[[Rembrandt (film)|Rembrandt]]*
* 2002: *[[Elsker dig for evigt]]* 

### TV-serier
* 2016: *[[Bedrag]]*, II
* 2015: *[[Broen]]*, III
* 2012: *[[Forbrytelsen]]*, sesong III
* 2004-06: *[[Ørnen (TV-serie)|Ørnen]]*
* 2003-04: *[[Forsvar (TV-serie)|Forsvar]]*
* 2000-04: *[[Rejseholdet]]*
* 2000-02: *[[Hotellet (TV-serie)|Hotellet]]*

## Kulturkanonen
Richter var medlem av kanonutvalget for scenekunst som utarbeidet Danmarks kulturkanon i 2006.

## Noter


## Referanser


 


## Eksterne lenker
* 
*
Storhamar Håndball

**Storhamar Håndball** er en norsk håndballklubb fra Hamar og er en del av Storhamar Idrettslag. Storhamars damelag spiller i Eliteserien. Laget ble sendt ned til 1. divisjon i 2015 grunnet dårlig økonomi, men rykket opp igjen sesongen etter, da klubben også ble gjeldfri.   

Damelaget Storhamar Håndball Elite spiller sine hjemmekamper i OBOS Arena.

Storhamar ble historiske da de vant Europaligaen i håndball for første gang sesongen 2023/2024.

## Wang Toppidrett
Storhamar Håndball Elite samarbeider tett med Wang Toppidrett på Hamar. 

## Tabellen

## Mest kjente spillere

* Kamilla Sundmoen
* Betina Riegelhuth
* Lise Løke
* Heidi Løke
* Anniken Obaidli
* Maja Jakobsen
* Kristin Venn
* Emilie Hovden
* Moa Fredriksson

## Medaljer
***[[Eliteserien i håndball for kvinner|Eliteserien]]**
** **Gull:** 2024/25, 
** **Sølv:** 2018/2019, 2019/2020, 2020/2021, 2023/24
** **Bronse:** 2007/2008, 2009/2010, 2011/2012, 2017/2018.
***[[Norgesmesterskapet i håndball for kvinner|NM]]**:
** *Vinner*: 2024, 2025
** *Finalister*: 2018, 2019, 2023
Sluttspillet
** *Vinner*: 2024/25
***[[Europaligaen i håndball for kvinner|Europaligaen]]**
**Gull:** 2023/2024

## Europeisk rekord

## Referanser


## Eksterne lenker
*
Lilleaker skole

**Lilleaker skole** er en barneskole på Lilleaker helt sørvest i Oslo. Skolen har klasser fra 1. til 7. trinn, og det er to klasser på hvert trinn bortsett fra på ett som har tre klasser hver (i 2015-2016 er det 5. trinn). Skolen ble bygd i 1882, der Kiwi nå ligger. Nåværende skolebygning ble bygd i 1900. Lilleaker skole feiret 130-årsjubileum i 2012. Skolens rektor er Erling Marøy. Skolen har sin egen sang – «Lilleakersangen».

## Eksterne lenker
* 
*
Lindeberg skole

**Lindeberg skole** er en barne- og ungdomsskole på Lindeberg ved Furuset, øst i Oslo. Det er klasser fra 1. til 10. trinn. Skolen ligger nær Østmarka og opptar barn i området Alna-Furuset (Lutvann, Jeriko, Skjønhaug og Furuset). Skolens rektor er Hans Sigurd Gundersen.

## Rektorer
*2019-:Bjarte Buen 
*2018: Hans Sigurd Gundersen (fra assisterende rektor på Lindeberg til fungerende)
*2012-2018: Per Øyvind Saga Hammerstad (fra Groruddalen skole, til Lofsrud skole)

## Eksterne lenker
*
Lilleborg skole

**Lilleborg skole** er en barneskole (1.–7. trinn) på Torshov, nord i indre by i Oslo. Skolen ble grunnlagt i 1898 og flyttet inn i en nyoppført bygning i Torshovgata 9 tegnet av Holm Munthe.

Lilleborg skoles mest kjente leder er Per Kviberg, som var overlærer fra ca. 1920 til 1950.

Fra august 2024 skal skolebygget til skolen rehabiliteres og elevene relokaliseres midlertidig til inn i FO-bygget på Huseby. Det er planlagt at den rehabiliterte skolen skal stå klar til desember 2026. Også AKS flyttes til FO gjennom rehabiliteringsperioden. 

## Rektorer
* ?–2023: Mona Evenrud (til Lena ungdomsskole)
* 2023–: Leif Arild Haaland

## Noter


## Referanser

## Litteratur
*Per Kviberg: *Lilleborg skole gjennom 50 år, 1898–1948* (1948)

## Eksterne lenker
* 
* 

__NOTOC__
John Stavnaas

**John Guttormsen Stavnaas** (født 15. desember 1838 på Skatval, død 5. oktober 1898) var en norsk gårdbruker og lokalpolitiker.

John Stavnaas var født og oppvokst på Skatval. I 1866 kjøpte han gården Holing i Åsen og bosatte seg der. Samme år ble han gift med Mette Pedersdatter Forbord (1846–1921) fra Skatval. Paret hadde fem barn.

I tida 1874–1879 var han ordfører i Åsen.

## Kilder
* 

## Eksterne lenker
*
Peder O. Mæhre

**Peder Olsen Mæhre** (født 28. mars 1845 på Skatval i Nord-Trøndelag, død 3. oktober 1903) var en norsk gårdbruker og politiker (V).

Han var født og oppvokst på Skatval, men flyttet i voksen alder til Åsen. Der kjøpte han i 1872 gården Stokkan østre, og drev denne til sin død. Med i handelen fulgte også 1/12 av Fossing sagbruk. P.O. Mæhre var gift med Marit Jonsdatter Gravold (1847–1922) fra Skatval. Paret hadde elleve barn.

I tida 1880–1889 var han ordfører i Åsen. Han var også valgmann ved stortingsvalg, valgt som venstremann. Han var bankkasserer i Aasen Sparebank i åra 1878–1896.

## Litteratur
*
*
Ole Tørrissen Vedul

**Ole Tørrissen Vedul** (født 9. februar 1800 i Åsen, død 10. februar 1868 ) 
var en norsk gårdbruker og lokalpolitiker.

Han var født på Vedul østre i Åsen. Fra 1835 var han eier av gården Kleiva i Åsen, og bodde der en periode. Han overtok som eier og bruker av heimgården i 1840 og flyttet dit, men beholdt Kleiva som underbruk. Han var ugift, og satt som eier av begge gårdene til sin død i. På auksjon etter ham fikk kirkesanger Peder Olsen skjøte på Vedul østre.

Ole Tørrissen hadde flere offentlige verv i Åsen. Blant annet var han ordfører i åra 1844–1845.

## Litteratur
*
Nordisk mesterskap i fotball 1929–32

**Nordisk mesterskap i fotball 1929&ndash;32** var den andre nordiske mesterskapet i fotball som ble arrangert. Fire nordiske land deltok; , ,  og . Turneringen ble arrangert av Sveriges fotballforbund (SvFF) som feiret sitt 25. årsjubileum. Pokalen ble navngitt *Guldkrus*.

## Resultater
### 1929

### 1930

### 1931

### 1932

## Tabell

## Toppscorere

## Litteratur
*
*

## Eksterne lenker
* Nordic Championships 1929-32 at Rec.Sport.Soccer Statistics Foundation
Poul Schierbeck

**Poul Julius Ouscher Schierbeck** (født 8. juni 1888, død 9. februar 1949) var en dansk komponist og organist.

Schierbeck var elev av bl.a. Carl Nielsen og Thomas Laub.

Han har bl.a. komponert den nye melodien (fra 1926) til *[[I Danmark er jeg født]]*, samt musikken til Carl Th. Dreyers film *[[Vredens dag (film)|Vredens Dag]]* og *[[Ordet (film)|Ordet]]*.

Schierbeck har satt melodi til «I Danmark er jeg født» av H.C. Andersen. «I Danmark er jeg født» er tatt opp i Danmarks kulturkanon. 

## Referanser

 


## Eksterne lenker
* 
* 
* Sanger på Wikisource
* Gravsted.dk
Nanna Ditzel

**Nanna Ditzel** (født 6. oktober 1923 i København, død 17. juni 2005) var en dansk designer.

Ditzel ble utdannet på Kunsthåndværkerskolen i 1946. Sammen med ektefellen Jørgen Ditzel (1921–61) tegnet hun på 1950-tallet  smykker for Georg Jensen samt møbler og tekstiler, som innbrakte sølvmedaljer ved Triennalene i Milano i 1951, 1954 og 1957 samt gullmedalje 1960; i 1956 mottok de Lunningprisen.

Etter Jørgen Ditzels død fortsatte hun alene og vekket mot slutten av 1960-årene oppmerksomhet med møbler utført i polyester og glassfiber. For Unikavæv tegnet hun i 1965 tekstilkolleksjonen Hallingdal, som senere ble overtatt av Kvadrat i Ebeltoft.

Nanna Ditzels produksjon var preget av menneskelige løsninger og en søken etter skjønnhet og harmoni, blant annet uttrykt i en varm og lysende farveskala. Fra 1970 til 1986 hadde hun tegnestue i London, deretter i København.

## Priser og utmerkelser, utvalg
Lunningprisen i 1956. Ditzel ble ridder av Dannebrogordenen i 1995 og året etter utnevnt til  Honorary Royal Designer av Royal Society of Arts i London. I 1997 ble hun tildelt Nationalbankens Jubilæumsfonds Hæderslegat og i 1998 fikk hun Statens Kunstfonds livsvarige ytelse. Ditzel var æresmedlem av Danske Designere, fikk Dansk Kunsthåndværks Årspris i 1998 og Thorvald Bindesbøll-medaljen i 1999.

## «Høj stol»
I 1955 designet Ditzel en barnestol i tre som fikk betegnelsen «høj stol». Stolen var laget slik at barnet satt riktig og dette møbelet var et av de første danske møbler designet for barn.

«Høj stol» er tatt opp i kulturkanonen under barnekultur.
## Referanser
Friidrett under Sommer-OL 1912 – Tresteg menn

**[[Tresteg]] herrer ** var en del friidrettsøvelsene under **[[Sommer-OL 1912]]**. Dette var femte gangen øvelsen stod på OL-programmet og den er en av 12 øvelser som har vært med på alle Sommer-OL. Konkurransen ble avholdt mandag den 15. juli på Stockholms Olympiastadion.

20 utøvers fra 7 nasjoner deltok.

## Medaljevinnere

## Rekorder

Dette var de gjeldende verdens- og olympiske rekorder (i meter) før Sommer-OL 1912.

## Resultater

## Kilder
* sports-reference.com 
* 
*  (polsk)
Alex Garff

**Alex Garff** (født 13. august 1904 i Frederiksberg, død 21. mars 1977 i Gentofte) var en dansk forfatter, lektor og oversetter.

Garff har skrevet mange sanger og er særlig kjent for «Septembers himmel er så blå» med musikk av Otto Mortensen. Sangen ble tatt opp i Danmarks kulturkanon i 2006.

## Priser
* Dansk Oversætterforbunds Ærespris
* Johannes Ewald Legatet
* Emil Aarestrup-medaljen
* Holger Drachmann-legatet

## Referanser


## Eksterne lenker
* Septembers himmel er så blå fra Det Kongelige Bibliotek (besøkt 28. september 2014)
Union Park

***Union Park*** er et musikkalbum med Medium Kitchen, utgitt i 2007. Dette er bandets debutalbum.

## Sporliste

# «Kings Road»
# «Union Park»
# «Head Above the Water»
# «Marys Fall From Grace»
# «Everybody Knows»
# «Woman»
# «Is That Better»
# «Without You»
# «Dear John»
# «When We're Alone»
Something for the Holidays

***Something for the Holidays*** er et musikkalbum med Medium Kitchen, utgitt i 2009.

## Sporliste
# «Old Street»
# «Something for the Holidays»
# «This Is For You»
# «Old French Quarter»
# «I Saw You Smile Again»
# «Night After Night»
# «Should Have Been Lost»
# «Out of My Hands»
# «Low Point»
# «Only In Love»
Dansk Melodi Grand Prix

**Dansk Melodi Grand Prix** er en dansk sangkonkurranse som har blitt avholdt av Danmarks Radio siden 1957. Formålet med konkurransen er å finne Danmarks representant til Eurovision Song Contest. 

## Historie
Danmarks Radio skulle opprinnelig arrangere Dansk Melodi Grand Prix allerede i 1956, men fordi DR meldte seg på for sent til Eurovision Song Contest ble det ikke noe av. Konkurransen har i tidens løp vært gjenstand for mange diskusjoner, og i perioden 1967–1977 deltok ikke Danmark i Eurovision Song Contest, og det ble derfor heller ikke avholdt en nasjonal utvelgelse i den perioden. I 1994, 1998 og 2003 ble det heller ikke avholdt Dansk Melodi Grand Prix da Danmark var utelukket fra å delta i den europeiske konkurransen grunnet dårlige plasseringer i det foregående året.

Danmark har vunnet Eurovision Song Contest tre ganger. I 1963 vant Grethe og Jørgen Ingmann i London med sangen «Dansevise», i 2000 vant Olsen Brothers i Stockholm med «Fly on the Wings of Love» (dansk tittel: «Smuk som et stjerneskud»), og i 2013 vant Emmelie de Forest i Malmö med sangen «Only Teardrops».

I Dansk Melodi Grand Prix 2005 kunne aristene for første gang synge sanger på andre språk enn dansk, og dette medførte at det var mange engelskspråklige sanger med det året. Likevel var det en sang på dansk, Jakob Sveistrups «Tænder på dig», som vant konkurransen. Sangen ble senere skrevet om til engelsk for Eurovision Song Contest 2005, med tittelen «Talking to You».

Ved Dansk Melodi Grand Prix 2007 valgte Danmarks Radio å innføre semifinaler. Holstebro og Aalborg var verter for semifinalene og Forum Horsens for finalen. I hver semifinale deltok åtte sanger, hvor fire gikk direkte til finalen mens de fire resterende sangene i hver seminfinale konkurrete om et «wildcard». Dette konseptet valgte man å fortsette med i 2008, hvor begge semifinaler ble avviklet i DR Byen, mens selve finalen igjen ble sendt fra Forum Horsens. Fra og med Dansk Melodi Grand Prix 2009 valgte Danmarks Radio å droppe semifinaler og i stedet igjen avholde én finale med ti deltakende sanger. I 2009 var seks av de ti sangene utvalgt i en åpen konkurranse, mens de siste fire sangene ble framført av artister som Danmarks Radio hadde invitert spesielt til å delta.

Fram til 2008 var Dansk Melodi Grand Prix kjennetegnet ved at melodiene ikke kunne offentliggjøres før konkurransens avvikling.

### Annet
Da Bamses Venner vant i 1980, var det både mot den tidligere internasjonale vinneren Grethe Ingmann og de da fremtidige Brødrene Olsen.

## Vinnere

;Noter


## Referanser


## Se også
* Danmark i Eurovision Song Contest
* Melodifestivalen
* Melodi Grand Prix

## Eksterne lenker
* 
* DRs offisielle nettside for Dansk Melodi Grand Prix
* esconnet.dk – Danmarks Melodi Grand Prix Portal 
* Alle sange som har deltaget i Dansk Melodi Grand Prix gennem tiden, inkl. points og placeringer
* Sangtekster til alle sange der har deltaget i Eurovision Song Contest gennem tiden
* Alle Eurovision Song Contest deltagere gennem tiden
* Lande Danmark har tildelt point i Eurovision Song Contest
Oluf Arntsen

**Oluf Arntsen**, tidligere **Arntzen** (født 1941) er en norsk direktør og politiker (KrF). Han var statssekretær i Kommunal- og arbeidsdepartementet under Lars Korvalds regjering 1972–1973.

Arntsen ble utdannet cand.real. i 1967. Han har blant annet arbeidet ved lærerutdanningsrådet og brevskolerådet i Kirke- og undervisningsdepartementet. Han har vært rektor ved lærerskolene i Bergen og Elverum og var  adm. direktør i NKI Fjernundervisning da han fikk stillingen som statssekretær. Han returnerte til stillingen som adm. direktør i 1973. I 1978 ble han næringssjef i Vestfold og senere administrasjonsdirektør i Kosmos. Han var administrerende direktør i Sparebanken Pluss fra 1988 til 2001.

Han var nestformann i KrFU i to år og nestformann i Statens Ungdomsråd i to år. Han var generalsekretær i KrF fra 1976 til 1979.

Arntsen har hatt en rekke styreverv, både i offentlig og privat sektor, blant annet som formann i bedriftsforsamling og kontrollutvalg i Statoil, styreleder i SND, styreleder i Helse Sør og styreleder i Vårt Land. Han har vært medlem i flere utredningsutvalg (NOU), blant annet som leder for NOU 2007:4 Ny uførestønad og ny alderspensjon til uføre. Han har også hatt en rekke verv innenfor sparebankorganisasjonene, og var styreleder i Sparebankenes sikringsfond og i Sparebankkort as.

Han har også vært medlem av Asker kommunestyre og Akershus fylkesting.

## Referanser


## Eksterne lenker
*
Erling Vinne

**Erling Vinne** (født 7. august 1892, død 20. juni 1963) var en norsk tresteghopper. Han representerte IK Tjalve.

Ved sommer-OL 1912 kom han på fjerdeplass i tresteg med et hopp på 14,14 meter. Ved sommer-OL 1920 fullførte han på 13.-plass med 13,34 meter. Han ble norsk mester i 1912, 1914 og 1917-1919.

Hans personlige rekord var 14,65 meter, et resultat han oppnådde i september 1917 i Kristiania.

Hans foreldre var Marie Moxnes fra Levanger og Elisæus Vinne fra Verdal.

## Medaljer i norske mesterskap

## Referanser




## Eksterne lenker
*
Ole Bergesen (1916–1965)

**Ole Bergesen** (1916–1965) var en norsk jurist og Høyrepolitiker fra Stavanger. Han var stortingsrepresentant for Rogaland i tre perioder fra 1954 til til 1965. Bergesen døde etter langvarig sykdom før hans tredje stortingsperiode var over, og ble erstattet av Peter Molaug. 

Han var sønn av skipsreder og ordfører Ole Bergesen, sønnesønn av Sigval Bergesen d.e., oldebarn av Ole Bergesen (1832–1899) og far til Helge Ole Bergesen. Ole Bergesen tok examen artium ved Kongsgård skole i 1937 og ble cand.jur i 1941. 

Han arbeidet som dommerfullmektig 1941–1945, var politifullmektig og leder av landssvikavdelingen i Follo i 1945, og ble høyesterettsadvokat samme år. Han arbeidet et års tid ved Norges ambassade i København før han i 1946 etablerte advokatkontor i hjembyen. Han hadde en rekke verv: sekretær i Stavanger Kunstforening og Stavanger rederiforening, formann i Domkirkens venner, Rogaland Teater, avisen *[[Aftenavisen Stavangeren|Stavangeren]]* og Trio fabrikker. 

## Referanser


## Eksterne lenker
*
Jayadeva

**Jayadeva** eller **Jaydeb** (oriya: ଜୟଦେବ, sanskrit: जयदेव, punjabi:  ਭਗਤ ਜੈਦੇਵ) var en sanskritpoet som levde ca 1200 e.Kr. i det som idag er Odisha.  Jayadeva ble født inn i en Utkala brahmin-familie i landsbyen Kenduli Sasan i Orissa. 

Han er mest kjent for det episke diktet *[[Gitagobinda]]* som skildrer Krishnas kjærlighet for kvinnen Radha.  Diktet har hatt stor betydning for bhaktiretninger i hinduismen. 

Utdrag fra *[[Gitagobinda]]* er oversatt til norsk i antologien *[[Bengalske sanger]]*, 2005.
## Referanser
Karl Dane

**Karl Dane** (født **Rasmus Karl Therkelsen Gottlieb** 12. oktober 1886, død 14. april 1934) var en dansk komiker og skuespiller kjent for sitt arbeid innen amerikansk film, hovedsakelig innen stumfilmen. Han arbeidet ved siden av Rudolph Valentino, John Gilbert og King Vidor. I 1926 teamet han opp med George K. Arthur og formet den suksessrike komikerduoen Dane & Arthur. På høyden av sin karriere tjente han $1500 pr. uke.  

I 1930-årene ble Dane tvunget til å avslutte sin filmkarriere på grunn av et nervøst sammenbrudd og problemer med sin tunge aksent. Da han ikke kunne finne arbeid i filmindustrien, begikk han til slutt selvmord i 1934. Hans nedadgående karriere og død har vært nevnt som et eksempel på den skjebnen som rammet mange stumfilmstjerner som ikke klarte overgangen til lydfilmen.

## Filmografi (utvalg)
* 1918 – *[[My Four Years in Germany]]*
* 1925 – *[[Den store parade]]*
* 1926 – *[[Den røde Bokstav (film)|Den røde Bokstav]]*
* 1928 – *[[Filmens eventyr]]*

## Referanser

 


## Eksterne lenker
*
Sheldon Pollock

**Sheldon I. Pollock** (født 1948) er en lærd innenfor sanskrit, indisk intellektuell tenkning, indisk litteraturhistorie og komparativ intellektuell historie. Han er professor i sanskrit og sørasiatiske studier ved institutt for Midtøstens, sørasiatiske og afrikanske studier ved Columbia University. Han er også redaktør av Clay Sanskrit Library og Murthy Classical Library of India.

Han mottok den indiske utmerkelsen Padma Shri for sitt vitenskapelige virke.

## Referanser
Gauldal skole- og kultursenter

**Gauldal skole- og kultursenter** (**GSK**) er resultat av samarbeid mellom Midtre Gauldal kommune og Sør-Trøndelag fylkeskommune. Gauldal Skole- og Kultursenter rommer Gauldal videregående skole, Støren ungdomsskole, Midtre Gauldal musikk- og kulturskole, Midtre Gauldal voksenopplæring, Midtre Gauldal frivilligsentral, Kombinert skole- og folkebibliotek, kino med plass til 70 personer og kultursal med plass til 450 personer.

Til daglig har om lag 600 elever og 100 ansatte daglig tilhold i bygget.

## Referanser
Nordisk mesterskap i fotball 1933–36

**Nordisk mesterskap i fotball 1933&ndash;36** var det tredje nordiske mesterskapet i fotball som ble arrangert. Fire nordiske land deltok; , ,  og . Turneringen ble arrangert av Norges fotballforbund. Pokalen ble navngitt *Nordiske Pokal*.

## Resultater
### 1933

### 1934

### 1935

### 1936

## Tabell

## Litteratur
*
*

## Eksterne lenker
* Nordic Championships 1933-36 – Rec.Sport.Soccer Statistics Foundation
Svartvann

:*For å lese om [[biotop]]en som består av [[humus]]rikt [[ferskvann]] med lav [[pH]], se: *'Sortvannselv**.''
**Svartvann** eller **svartvatn''' er alt avløp som kommer fra toalett (inkl vakuumtoalett og urinal), mens gråvann kommer fra bad-, oppvask- og vaskevann. Ved bruk av metoden kildeseparering blir svartvann fra husholdning og industri splittet fra gråvann og er en avløpsløsning som benyttes i kombinasjon med renseanlegg for gråvann.

## Eksterne lenker
* Forskningsmiljø- Forskning på svartvann
* Informasjon om svartvann- www.avlop.no
* Forskning på svartvann på Ås – Universitetet for miljø- og biovitenskap har eget avløp for svartvann
* Forskning på svartvann på Runde – Runde Miljøsenter har eget avløp for svartvann og forsker på svartvann